2.

Az európai értékelési dokumentumokat (European Assessment Document – EAD) a 2.1–2.11 pontok szerint kell kidolgozni és elfogadni. 2.1. A kiválasztott célpiac műszaki értékelést végző szervével egyeztetve az illetékes műszaki értékelést végző szerv elvégzi az értékelést a második szerződés rendelkezései és a munkaprogram-tervezet alapján, kiadja a megfelelő európai műszaki értékelést, és továbbítja azt a Bizottságnak és a többi műszaki értékelést végző szervnek, amelyeket ugyanabban a termékkörben az V. melléklet 1. táblázata szerint kineveztek. 2.2. Az a műszaki értékelést végző szerv (TAB), amelyhez egy építési termék vonatkozásában európai műszaki értékelésre (ETA) irányuló kérelmet nyújtottak be (a továbbiakban: műszaki értékelést végző felelős szerv), a következőkről tájékoztatja a műszaki értékelést végző szervek 25. cikk (1) bekezdésében említett szervezetét és a Bizottságot: a kérelem tartalma, annak a teljesítményállandóság értékeléséről és ellenőrzéséről szóló bizottsági határozatnak a hivatkozása, amelyet a műszaki értékelést végző szerv a termék vonatkozásában alkalmazni kíván, illetve adott esetben az ilyen bizottsági határozat hiánya. 2.3. A műszaki értékelést végző többi szervvel egyeztetve az illetékes műszaki értékelést végző szerv elvégzi az értékelést a második szerződés rendelkezései és a munkaprogram-tervezet alapján, kiadja a megfelelő európai műszaki értékelést, és továbbítja azt a Bizottságnak és a többi műszaki értékelést végző szervnek, amelyeket ugyanabban a termékkörben az V. melléklet 1. táblázata szerint kijelöltek. 2.4. A műszaki értékelést végző felelős szerv a gyártóval együttműködve megszerzi a termékre és a termék rendeltetése szerinti használatára vonatkozó releváns információkat. A műszaki értékelést végző felelős szerv tájékoztatja a gyártót arról, ha a terméket egészben vagy részben más harmonizált műszaki specifikáció szabályozza. A műszaki értékelést végző felelős szerv megírja a gyártóval kötendő első szerződés tervezetét, amelyben meghatározza a munkaprogram kidolgozásának feltételeit. 2.5. Az első szerződés megkötését követő egy hónapon belül a gyártó a műszaki értékelést végző felelős szervnek egy műszaki dossziét nyújt be, amely a termék és rendeltetése szerinti használatának leírását, valamint az alkalmazandó üzemi gyártásellenőrzésről szóló részletes adatokat tartalmazza. 2.6. A műszaki dosszié kézhezvételét követő egy hónapon belül a műszaki értékelést végző felelős szerv elkészíti és elküldi a gyártónak a második szerződés és a munkaprogram tervezetét, amely részletes adatokat tartalmaz az összes szempontról és valamennyi olyan intézkedésről, amelyeket meghozni kíván a termék teljesítményének a fő termékjellemzők és a termék rendeltetésének vonatkozásában történő értékelése céljából. A munkaprogram vázlata legalább a következő részeket magában foglalja: a) 1. rész: az értékelési program, amelyben szerepelnek a vizsgálati módszerek, a számítási módszerek, a leíró módszerek, paraméterek és más eszközök, ideértve azokat az értékelési kritériumokat is, amelyeket alkalmasnak tartanak a termék beazonosítására és a termék teljesítményének a fő termékjellemzők és a termék rendeltetésének vonatkozásában történő értékelésére, valamint a releváns fő jellemzőkre vonatkozó tartóssági szempontokat is; b) 2. rész: annak az üzemnek az alapvizsgálatához kapcsolódó tevékenységek, amelyben a kérelem tárgyát képező terméket előállítják; c) 3. rész: a vizsgálatok végzésének helyei; d) 4. rész: a várható átfutási idő és költségek. 2.7. Miután a műszaki értékelést végző felelős szerv és a gyártó megkötötték a második szerződést, amely a közösen megállapított munkaprogramot is magában foglalja, a műszaki értékelést végző felelős szerv elküldi a munkaprogram első részét és a műszaki dossziénak a termék leírására és rendeltetésére vonatkozó részét a többi, az V. melléklet 1. táblázatában említett építési termékkörök közül ugyanazzal a termékkörrel kapcsolatban kijelölt műszaki értékelést végző szervnek. A gyártó kérheti, hogy a fent említett munkacsoport hallgasson meg egy általa kiválasztott független tudományos szakértőt, kiegészítve ezáltal a műszaki értékelést végző szervek rendelkezésére bocsátott információkat. A munkacsoport köteles eleget tenni e kérésnek. Azt követően, hogy valamennyi műszaki értékelést végző szerv megkapta ezeket a dokumentumokat a műszaki értékelést végző felelős szervtől, a munkacsoport a munkaprogram első része és a csoport tagjainak idevágó és indokolt műszaki észrevételei alapján elkészíti az európai értékelési dokumentum (EAD) tervezetét, amely kitér a vizsgálati módszerekre és a teljesítményértékelés kritériumaira a releváns fő jellemzők vonatkozásában. 2.8. A műszaki értékelést végző felelős szerv ezt követően valamennyi műszaki értékelést végző szervnek elküldi az európai értékelési dokumentum (EAD) tervezetét és a műszaki dosszié megfelelő részét, amely tartalmazza a termék és a termék rendeltetése szerinti használatának leírását. A műszaki értékelést végző többi szerv két héten belül közöl a műszaki értékelést végző felelős szervvel a nemzeti építőipari előírásokról szóló minden releváns információt, valamint a termékre és a termék rendeletetés szerinti használatára vonatkozó egyéb jogi vagy adminisztratív rendelkezést, értelemszerűen. A műszaki értékelést végző felelős szerv tájékoztatja a munkacsoport tagjait és a gyártót ezen adatközlések tartalmáról. 2.9. A műszaki értékelést végző szerv a munkacsoporttal folytatott konzultációt követően felveszi ezeket az adatközléseket az európai értékelési dokumentum (EAD) tervezetébe, amelyet megküld a műszaki értékelést végző szerv 25. cikk (1) bekezdésében említett szervezetének. Miután a gyártó, akinek egy hete van reagálni a dokumentumra, megkapta az európai értékelési dokumentum (EAD) tervezetének végleges verzióját, a műszaki értékelést végző szervek szervezete legalább egy, a gyártó által megnevezett szakmai szervezettel (amennyiben a gyártó erre vonatkozó kérést fogalmaz meg) folytatott konzultációt követően ideiglenes formában elfogadja az európai értékelési dokumentumot (EAD). A műszaki értékelést végző szervek szervezete az elfogadott ideiglenes európai értékelési dokumentum (EAD) egy példányát elküldi a gyártónak és a Bizottságnak. Ha a Bizottság a dokumentum kézhezvételét követő tizenöt munkanapon belül közli az ideiglenes európai értékelési dokumentumhoz (EAD) fűződő észrevételeit a műszaki értékelést végző szervek szervezetével, a műszaki értékelést végző szervek szervezete ennek megfelelően módosítja a dokumentumot. Az említett időszak elteltével a műszaki értékelést végző felelős szerv megkezdi az értékelés elvégzésének előkészületeit. 2.10. A műszaki értékelést végző felelős szerv az elfogadott ideiglenes európai értékelési dokumentum (EAD) rendelkezései szerint végzi az értékelést, és adja ki ezt követően a megfelelő európai műszaki értékelést (ETA). 2.11. Amint kiadták az első európai műszaki értékelést (ETA) a műszaki értékelést végző felelős szerv által elfogadott ideiglenes európai értékelési dokumentum (EAD) alapján, a műszaki értékelést végző szervek szervezete a műszaki értékelést végző felelős szerv javaslata alapján szükség esetén kiigazítja ezt az európai értékelési dokumentumot (EAD). Ezután a műszaki értékelést végző szervek szervezete elfogadja a végleges európai értékelési dokumentumot (EAD), és elküldi a Bizottságnak. A Bizottság a végleges európai értékelési dokumentumra való hivatkozást az Európai Unió Hivatalos Lapjának C sorozatában közzéteszi.